CELEX: C2006/048/45
Language: lt
Date: 2006-02-25 00:00:00
Title: Byla T-383/00  2005 m. gruodžio 14 d.  Pirmosios instancijos teismo sprendimas  Beamglow prieš Parlamentą ir kt.  (Bendrijos deliktinė atsakomybė — Bendrijos bananų importo režimo prieštaravimas Pasaulio Prekybos Organizacijos (PPO) taisyklėms — Jungtinių Amerikos Valstijų, gavus PPO leidimą, nustatytos atsakomosios priemonės papildomo muito importuojamoms Bendrijos kilmės prekėms forma — PPO ginčų sprendimo tarybos sprendimas — Teisinis poveikis — Bendrijos atsakomybė, nesant neteisėtų jos institucijų veiksmų — Priežastinis ryšys — Neįprasta ir specifinė žala)

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/24
            
         2005 m. gruodžio 14 d. Pirmosios instancijos teismo sprendimas Beamglow prieš Parlamentą ir kt.
   
   (Byla T-383/00) (1)
   
   (Bendrijos deliktinė atsakomybė - Bendrijos bananų importo režimo prieštaravimas Pasaulio Prekybos Organizacijos (PPO) taisyklėms - Jungtinių Amerikos Valstijų, gavus PPO leidimą, nustatytos atsakomosios priemonės papildomo muito importuojamoms Bendrijos kilmės prekėms forma - PPO ginčų sprendimo tarybos sprendimas - Teisinis poveikis - Bendrijos atsakomybė, nesant neteisėtų jos institucijų veiksmų - Priežastinis ryšys - Neįprasta ir specifinė žala)
   (2006/C 48/45)
   Proceso kalba: anglų
   Šalys
   
      Ieškovė: Beamglow Ltd (St Ives, Cambs, Jungtinė Karalystė), atstovaujama advokato D. Waelbroeck
   
      Atsakovai: Europos Parlamentas, atstovaujamas R. Passos ir K. Bradley, Europos Sąjungos Taryba, atstovaujama S. Marquardt ir M. Bishop, ir Europos Bendrijų Komisija, atstovaujama P. Kuijper, C. Brown ir E. Righini,
   
      Į bylą įstojusi šalis, palaikanti atsakovus: Ispanijos Karalystė, atstovaujama R. Silva de Lapuerta, vėliau E. Braquehais Conesa
   Bylos dalykas
   Ieškinys dėl žalos, tariamai atsiradusios dėl Jungtinių Amerikos Valstijų nustatyto papildomo muito ieškovės importuojamoms sulankstomoms dėžėms iš raštuoto ir dekoruoto kartono, kuriam leidimą davė Pasaulio Prekybos Organizacijos (PPO) ginčų sprendimo taryba po to, kai buvo nustatyta, kad Bendrijos bananų importo režimas prieštarauja prie PPO steigimo sutarties prijungtiems susitarimams ir memorandumams, atlyginimo.
   Rezoliucinė sprendimo dalis
   
               1.
            
            
               Atmesti ieškinį kaip nepriimtiną tiek, kiek jis pareikštas Parlamentui.
            
         
               2.
            
            
               Atmesti kitą ieškinio dalį kaip nepagrįstą.
            
         
               3.
            
            
               Ieškovė, be savo išlaidų, turi padengti Parlamento, Tarybos ir Komisijos bylinėjimosi išlaidas pagal jų pateiktus reikalavimus.
            
         
               4.
            
            
               Ispanijos Karalystė padengia savo išlaidas.
            
         
      (1)  OL C 61, 2001 2 24.